Henki Kolstad

**Johan Henrik Ludvig Kolstad** (1915–2008) var en norsk skuespiller og regissør, kjent av nordmenn gjennom flere generasjoner for sin allsidige skuespillerkunst på teater og film, og i TV-alderen blant annet for rollen som «Skomaker Andersen» i juleserien *[[Jul i Skomakergata]]* fra 1979.

## Karriere
I tillegg til en rekke roller i filmer og teateroppsetninger på 50-tallet, er Kolstad kjent for sin medvirkning i de norske filmene om Olsenbanden, og ikke minst i rollen som skomaker «Jens Petrus Andersen» i barne-TV-serien *Jul i Skomakergata* fra 1979. Denne serien har særlig bidratt til å gjøre ham kjent blant de yngre. Denne julekalenderen for barn har blitt vist i en årrekke i desemberdagene frem til julaften og ble sist vist i 2003. I 1950-årene var Henki Kolstad og Inger Marie Andersen et svært populært par i flere storfilmer, blant annet *[[Vi gifter oss]]* fra 1951. Av de mange høydepunkter senere i hans karriere var oppsetningen av farsen *[[Den spanske flue]]* på ABC-teateret i 1989&ndash;90, hvor Kolstad spilte sennepsfabrikant Klinke. Stykket har siden 1990-årene blitt sendt flere ganger på NRK i romjulen. Utover komedie spilte Kolstad i flere alvorlige roller både i Fjernsynsteatret og på Nationaltheatret.

Han debuterte som 13-åring på Nationaltheatret i 1928 i stykket *18 år*, og hadde sin «voksendebut» på Centralteatret i 1936. Han var i løpet av karrieren ansatt ved Trøndelag Teater, Det Nye Teater, Edderkoppen, Centralteatret og i 1964–86 ved Nationaltheatret. I tillegg til sin mangfoldige karriere i taleroller, gjorde han seg også sterkt bemerket i operetter, ikke minst som Leopold i diverse oppsetninger av *[[Sommer i Tyrol]]*, og i musikaler som *[[My Fair Lady]]*. Kolstad hadde rollen som Alfred Dolittle i musikalens første norske oppsetning på Folketeatret i 1959. Han filmdebuterte som 14-åring i filmen *[[Eskimo (film)|Eskimo]]* fra 1930, og har videre medvirket i filmer som *[[Vi gifter oss]]* (1951), *[[Troll i ord]]* (1954), *[[Pastor Jarman kommer hjem]]* (1958), *[[De dødes tjern]]* (1958), *[[Line (film)|Line]]* (1961), *[[Vildanden]]* (1963), *[[Skjær i sjøen]]* (1965) og i tre av filmene om Olsenbanden. Han siste filmopptreden var i 1999. Han debuterte på TV i 1966 i Fjernsynsteater-stykket *[[Kontoristene]]*. Av andre TV opptredener kan man nevne komiserien *[[Hjemme hos oss]]* fra 1980. Hans siste TV-opptreden var i 2001, en gjesterolle i krimserien *[[Fox Grønland]]*. To år senere, i 2003, dukket han også opp kreditert som «Skomakeren» i musikkvideoen til rap-artisten Diaz' sang *Hvem er denne karen?*

Henki Kolstad bodde på Ullern i Oslo med sin kone Else som han giftet seg med 8. juli 1938. De fikk tre barn; filmregissøren Morten Kolstad og to døtre. Henki Kolstad var bror av skuespilleren Lasse Kolstad og offiser og politiker Knut Kolstad. Han var sønn av Andreas Kolstad (1883–1959) og Johanne (1884–1966).
Kolstad døde mandag 14. juli 2008 på Diakonhjemmet sykehus i Oslo. Han ble 93 år gammel.

## Priser og oppmerksomhet
Kolstad mottok følgende priser:
* Filmkritikerprisen for replikkinstruksjon i filmen *[[Vi gifter oss]]* fra 1951
* Teaterkritikerprisen i 1971 for sin rolle som Narren i *[[Kong Lear]]*
* Æres-Amanda i 1990

Han ble også tildelt storkors i Purpurnæseordenen i Kunstnerforeningen og Aamot-statuetten (1959) for sin innsats i norsk film. Han ble i 1988 utnevnt til kommandør av St. Olavs Orden.

I 2003 lagde Ingerid Nordstrand og Pål Bang-Hansen fra NRK en dokumentar om Henki Kolstad med tittelen *Henki på film*, som ble vist på NRK julen 2003.

## Filmografi og TV
### Spillefilmer

* 1930 – *[[Eskimo (film)|Eskimo]]*
* 1931 – *[[Halvveis til himmelen]]*
* 1932 – *[[Der Weiße Gott]]* – Der Schiffsjunge
* 1943 – *[[Vigdis (film)|Vigdis]]* – Erik Borgan, sorenskriverfullmektig
* 1948 – *[[Hvor fartøy flyte kan]]* (stemme)
* 1948 – *[[Jørund smed]]* – Jens Haarstad
* 1948 – *[[Kampen om tungtvannet (film)|Kampen om tungtvannet]]* – Einar Skinnarland
* 1948 – *[[Trollfossen (film)|Trollfossen]]*
* 1949 – *[[Svendsen går videre]]* – Henrik – Arbeidserpartimann
* 1949 – *[[Vi flyr på Rio]]* – Bonzo
* 1950 – *[[To mistenkelige personer (film)|To mistenkelige personer]]* – Løsgjenger
* 1951 – *[[Alt dette – og Island også]]* – Bjørn, Finns assistent
* 1951 – *[[Vi gifter oss]]* – Petter Gran
* 1952 – *[[Det kunne vært deg]]* – Pompen
* 1952 – *[[Nødlanding (film)|Nødlanding]]* – Hans
* 1954 – *[[Troll i ord]]* – Knut Bakke
* 1955 – *[[Ute blåser sommervind]]* – Tore
* 1956 – *[[Roser til Monica]]* – Tor Dreier, redaktør
* 1957 – *[[Selv om de er små]]* – Tallaksen, skraphandler
* 1957 – *[[Stevnemøte med glemte år]]*
* 1958 – *[[De dødes tjern (film)|De dødes tjern]]* – Bernhard Borge
* 1958 – *[[Pastor Jarman kommer hjem]]* – Pastor Jarman
* 1959 – *[[5 loddrett]]* – Knut Jespersen
* 1960 – *[[Millionær for en aften]]* – Erik Sørensen, journalist
* 1961 – *[[Et øye på hver finger]]* – direktør Anatol
* 1961 – *[[Line (film)|Line]]* – Gabriel Sand
* 1963 – *[[Freske fraspark]]* – Embret Tronsbakken
* 1963 – *[[Vildanden (1963)|Vildanden]]* – Hjalmar Ekdal
* 1964 – *[[Alle tiders kupp]]* – Jens Madsen
* 1964 – *[[Nydelige nelliker]]* (1964) – Store-Jens
* 1964 – *[[Pappa tar gull]]* – Laffen
* 1965 – *[[Hjelp – vi får leilighet!]]* – I husmorfilm
* 1965 – *[[Skjær i sjøen]]* – Johannes Mørk, forfatter
* 1965 – *[[To på topp]]* – Kaptein Madsen
* 1966 – *[[Sult (film)|Sult]]* – Redaktør
* 1967 – *[[Gutten som kappåt med trollet]]* – Bonden på kroa
* 1967 – *[[Musikanter]]* – Bille, skipsreder
* 1968 – *[[Hennes meget kongelige høyhet]]* – Kongen
* 1970 – *[[Bjurra]]* – Pedersen
* 1972 – *[[Ture Sventon, Privatdetektiv (film)|Ture Sventon, Privatdetektiv]]* – Monsieur Piccard
* 1974 – *[[Crash (1974)|Crash]]* – Faren til Jan
* 1974 – *[[Olsenbanden møter Kongen & Knekten]]* – Kongen
* 1978 – *[[Olsenbanden og Data-Harry sprenger verdensbanken]]* – Mester Hansen
* 1985 – *[[Deilig er fjorden!]]* – Terjes sjef
* 1985 – *[[Papirfuglen]]* – Kollega av Larre
* 1988 – *[[Folk og røvere i Kardemomme by (film)|Folk og røvere i Kardemomme by]]* – Tobias
* 1993 – *[[De blå ulvene (film)|De blå ulvene]]* – Gjest på vernissage
* 1994 – *Det var en gang* – Fortellerstemmen
* 1994 – *[[Villhesten]]* – Bernhard, bussjåfør
* 1999 – *[[Olsenbandens siste stikk]]* – Kongen

;Stemmeskuespiller

* 1937 – *[[Snehvit og de syv dvergene]]* – Sinnataggen
* 1947 – *[[Gøy og gammen]]* – Mortimer
* 1949 – *Perpetuum Mobile* – Fabrikksjefen
* 1949 – *[[Tim og Tøffe]]* – Onkelen og Pivan
* 1950 – *[[Musikk på loftet]]* – Stortromma
* 1951 – *[[Alice i Eventyrland (1951)|Alice i Eventyrland]]*
* 1973 – *[[Robin Hood (film, 1973)|Robin Hood]]* – Sheriffen av Nottingham
* 1975 – *[[Flåklypa Grand Prix]]* – Billøpkommentator
* 1981 – *[[Todd og Copper: To gode venner]]* – Greviling
* 1986 – *[[Mesterdetektiven Basil Mus]]* – Dr. John Q. Dawson
* 1989 – *[[Reisen til Melonia]]* – Prospero
* 1991 – *[[Skjønnheten og udyret (1991)|Skjønnheten og udyret]]* – Maurice
* 1992 – *[[Aladdin (film)|Aladdin]]* – Sultanen
* 1994 – *[[Jafar vender tilbake]]* – Sultanen
* 1996 – *[[Aladdin og røvernes konge]]* – Sultanen
* 1996 – *[[The Adventures of Pinocchio]]* – Geppetto
* 1997 – *[[Herkules (film)|Herkules]]* – Forteller
* 1999 – *[[Babar, elefantenes konge]]* – Cornelius

### TV

*  – *[[Kontoristene (skuespill)|Kontoristene]]* (Fjernsynsteatret) – Paul Cunningham
*  – *[[Taxi (1969)|Taxi]]* TV mini-serie – Taxisjåfør
*  – *[[Pim og Laffen]]* – Laffen
*  – *[[Fleksnes fataliteter]]* – Direktør Hoff i episoden «Trafikk og panikk»
*  – *Lykkespill* – Henki Kolstad
*  – *[[Jul i Skomakergata]]* – Jens Petrus Andersen
* – – *[[Hjemme hos oss]]* – Husets far
*  – *[[Teodors julekalender]] – Jens Petrus Andersen (flere episoder)
*  – *Fleksnes fataliteter* – St. Peter (10 episoder, 1988)
*  – *Den spanske flue* – Ludvig Klinke
*  – *Mot i brøstet* – Pastor Tønnesen (1 episode, 1993)
*  – *Fleksnes fataliteter* – Gammel mann i episoden «[[Himmelen kan vente (Fleksnes)|Himmelen kan vente]]»
*  – *Fox Grønland* – Arne Larsen (episode 11, 2001)

=== Regi ===
* [[Filmåret 1949|1949]] – *Vi flyr på Rio* (Regi på «norsk versjon»)
* [[Filmåret 1951|1951]] – *Vi gifter oss* (Regi på replikkene)
* [[Filmåret 1952|1952]] – *Det kunne vært deg* (Regi sammen med [[Kåre Bergstrøm]])

== Sceneopptredener ==
=== Nationaltheatret ===
;I perioden 1928 og 1964–1993

* 1993 *Det lykkelige valg* – Doktor Onsø (Kolstads siste sceneopptreden)
* 1985 *En handelsreisendes død* – Willy Loman (1985) (siste opptreden som ansatt)
* 1983 *Sommersolhverv* – Theodore Swanson (1983)
* 1982 *Navlen* (*Le Nombril*) – Leon 
* 1981 *Don Juan eller kjærligheten til geometri* – Pater Diego
* 1981 *Forsvarsadvokaten Clarence Darrow* – Clarence Darrow (oversatte også stykket)
* 1980 *Sherlock Holmes* – Sidney Prince
* 1979 *Hvem er den gale inspector Hound?* – Birdboot
* 1978 *Slu rev* – Laban Leffel
* 1978 *Forspilles i Versailles* – Moliere
* 1978 *Den gjerrige* – Harpagon
* 1978 *De unges forbund* – Gårdbruker Lundestad
* 1977 *Fanden hjelper sine* – Lickcheese, leieoppkrever
* 1977 *Jeg tar meg den frihet* – (medvirkende)
* 1977 *Lørdag, søndag, mandag* – Peppino
* 1975 *De besatte* – Stjepan Verkhovjenskij
* 1975 *Troll kan temmes* – (i forspillet)
* 1975 *Candida* – Herr Burgess
* 1974 *Yvonne, Prinsesse av Burgund* – Kong Ignatius
* 1974 *Den innbilt syke* – Agan, den innbilt syke
* 1973 *Tolvskillingsoperaen* – JJ Peachum
* 1972 *Hvem er de gale* – Gustav
* 1972 *Loke* – Odin
* 1971 *Kirsebærhaven* – Boris Simjenov-Pisjtsik
* 1971 *King Lear* – Narren
* 1970 *Den spanske flue* Ludvig Klinke, Emmas mann
* 1970 *Hjemkomsten* – Max, 70 år
* 1970 *Kjære Antoine* – Piedelievre
* 1970 *Formannen* – Arbeidsformannen
* 1969 *Skandaleskolen* – Crabtree (tidligere oppsatt som *Baktalelsens skole*)
* 1969 *Voks* – Vilhelm
* 1968 *Prisen* – Victor Frantz
* 1968 *Den stundesløse* – Oldfux
* 1968 *Revisoren* – En gårdeier
* 1967 *Meteor* – Hugo Nyffenschwander
* 1967 *Ball i det borgerlige* – Mannen
* 1967 *Seks personer søker en forfatter* – Teaterdirektøren
* 1966 *Fugleelskerne* – Caruso, mekaniker
* 1966 *Mordet på Marat* – Utroperen
* 1966 *Hughie* – Erie Smith
* 1965 *Privatliv* – Elyot Chase
* 1965 *I rom sjø* – den fete
* 1965 *Dameorkesteret* – Leon, pianist
* 1965 *Luftgjengeren* – Herr Berenger
* 1964 *Tigeren* – Ben (spilt sammen med *Kontoristene*)
* 1964 *Kontoristene* – Paul (spilt sammen med *Tigeren*)
* 1964 *Hvem er redd for Virginia Woolf?* – George
* 1928 *Atten år* – Cope

=== Centralteatret ===
;1936, 1945–1949
* 1936 *Tre menn forteller* …

=== Trøndelag teater ===
;1937–1941

=== Oslo Nye Teater ===
;1941–1944, 1950-årene–1963
* 1941 *Barn av solen*
* ? *Pygmalion*
* 1958 *Jomfru Hook* – Slinken
* 1960 *My fair Lady* – Pappa Dolittle

=== Edderkoppen Teater ===
;1944–1945, 1949–1950

=== Chat Noir ===
* 1959 *Det går på by'n*

=== ABC Teatret ===
* 1989–1990 *Den spanske flue'' – Sennepsfabrikant Klinke

## Referanser


## Eksterne lenker
*  Oversikt over hans roller ved Nationaltheatret 1928-1993
*